section_heading: Recenzije
paragraph_text: Ned Raggett, glazbeni kritičar sa stranice AllMusic, dodijelio je albumu tri od pet zvjezdica te je komentirao: "Kao i većina Mobyjevih najranijih glazbenih djela, ovo je više kompilacija nego album koji je objavila njegova vlastita diskografska kuća Instinct. Utjecaji ambijentalne glazbe u technu 1993. su godine bili vrlo popularni u pogledu tiska i pokrivenosti (iako će jungle brzo zasjeniti i ambijentalni techno i žanr progresivnog housea), stoga nije ni čudo da je Instinct bio malo željan te iste akcije, što se već vidi u nazivu [albuma] koji govori sve. Motivacije na stranu, Ambient je ugodna kolekcija eksperimenata; iako monumentalni albumi iz serijala Selected Ambient Works Aphex Twina zasjenjuju Ambient u pogledu kvalitete i čiste dovitljivosti, Mobyjevi vlastiti radovi u ovom su području vrlo često zadovoljavajući. Oni koji su upoznati s kasnijim radovima kao što su "God Moving Over the Face of the Waters" i "The Rain Falls and the Sky Shudders" ovdje mogu pronaći njihove djelomične korijene, iako su skladbe uglavnom formalnije i manje odmah istaknutije od onoga što je došlo kasnije. Pjesme kao "J Breas", koja se sastoji od sintesajzerskih zvukova klavira i gudačkih instrumenata te još više samoopisujuća "Piano & String" ugodno su žalosne i lijepe, ali osim toga nisu previše vrijedne spomena".